આવેદનપત્રમાં જણાવ્યા અનુસાર જિલ્લા પંચાયત હસ્તકની સરકારી પ્રાથમિક શાળાઓમાં તા.1/9 થી કેળવણીની કડી પ્રોજેકટ અમલમાં મૂકવામાં આવ્યો છે.આ પ્રોજેકટ સંદર્ભે શાળાનો સમય 9.45 થી 5 સુધી રાખવાની સૂચના આપવામાં આવી છે.આથી આ અંગે પુન: સમીક્ષા કરી શાળા સમય દરમિયાન જ એટલે કે 11 થી 5 માં આ પ્રોજેકટનો અમલ કરવા માગ કરી છે. પ્રોજેકટનો હેતુ વિદ્યાર્થીઓનો સહ શૈક્ષણિક પ્રવૃતિ મારફત સર્વાંગી વિકાસ સાધવાનો છે. ત્યારે સરકાર દ્વારા ખેલમહાકુંભ, શાળાકીય રમતોત્સવ ચાલુ મહિનામાં જ થવાના છે. વળી જિલ્લા અને રાજયકક્ષાએ ગણીત વિજ્ઞાત પ્રદર્શન પણ શરૂ થવાના છે.શાળાનો સમય એક થી બે કલાક વધારવાના નિર્ણયથી શિક્ષકો તેમજ બાળકોની કાર્યક્ષમતા પર માનસિક વિપરીત અસર પડે તેમ છે. કારણ કે પ્રાથમિક શાળાના બાળકોને 4.30 થી 5 કલાક સુધી જ શિક્ષણ કાર્ય આપી શકાય તેવો મત મનોવૈજ્ઞાનિકો અને કેળવણીકારોએ વ્યકત કર્યો છે.આથી આ નિર્ણય અંગે પુન:વિચારણા કરવા માંગ કરી છે.